માળીયા હાટીના મંડળીના પ્રમુખ મુળુ જુંજીયા કરોડોની મગફળી કૌભાંડમાં પોલીસ ચોપડે ચડી ચૂક્યો છે. આ ગુનામાં જામીન મુક્ત થયેલો મુળુ રવિવારે માળીયા હાટીના તાલુકાના જાનડી, ધુમતી, કડાયા ગામમાં નીકળેલી ભાજપની એકતા યાત્રામાં ભાજપના નેતા ગોરધન ઝડફીયા અને જિલ્લા પ્રમુખ કિરીટ પટેલ સહિતનાની સાથે નજરે પડતા લોકોમાં આ મુદ્દો ચર્ચાનો વિષય બન્યો હતો. મગફળી કૌભાંડમાં સંડોવાયેલા મુળુ જુંજીયાનો ભાજપના અગ્રણી સાથેનો વીડિયો વાયરલ થતાં ચકચાર મચી ગઈ છે. નોંધનીય છે કે અગાઉ ભાજપ પ્રમુખ કિરીટ પટેલ સાથેની મુળુ જુંજીયાની ઓડિયો ક્લિપ વાયરલ થઈ હતી. ત્યારબાદ વધુ એક વીડિયો વાયરલ થતાં ભાજપની નિતી-રીતી સામે આંગળીઓ ઉઠી રહી છે.